পৌৰ নিগমৰ ৪০ কৰ্মচাৰীক তাৎক্ষণিক বৰ্খাস্ত! Prag News : Best Assamese News Channel, Latest Assam News Live Today , North East Breaking News\nপৌৰ নিগমৰ ৪০ কৰ্মচাৰীক তাৎক্ষণিক বৰ্খাস্ত!\nগুৱাহাটী : অৱশেষত সত্য প্ৰমাণিত হ'ল সংবাদ মাধ্যমত প্ৰকাশিত বাতৰি। ধনৰ বিনিময়ত নিযুক্তি দিয়া বুলি অভিযোগ উত্থাপন হৈছিল পৌৰ নিগমৰ ৪০জন কৰ্মচাৰীক। অবৈধভাৱে নিযুক্তি দিয়াৰ প্ৰকাশ হোৱাৰ বাতৰি সঁচা বুলি প্ৰমাণিত হোৱাৰ পাছতে চাকৰিৰ পৰা তাৎক্ষণিকভাৱে বৰ্খাস্ত কৰা হ'ল কৰ্মচাৰীকেইজনক।\nএই কেলেংকাৰী সংঘটিত হৈছিল পূৰ্বৰ আয়ুক্ত দেৱজ্যোতি হাজৰিকাৰ নেতৃত্বত। একাংশ ঘনিষ্ট লোকক চাকৰি দিছিল একাংশ পৌৰ বিষয়াই। সংবাদ মাধ্যমেযোগে এই তথ্য ফাদিল হোৱাৰ পাছত গঠন হৈছিল ফেক্ট ফাইণ্ডিং কমিটী। কমিটীয়ে দিয়া ৰিপ'ৰ্টৰ ভিত্তিত চৰকাৰে বৰ্খাস্তৰ নিৰ্দেশ দিয়ে।\n২৭ আগষ্টত পৌৰ আয়ুক্তই এক নিৰ্দেশযুগে বৰ্খাস্ত কৰে ৪০জন কৰ্মচাৰীক। ৰহস্যজনকভাৱে দুৰ্নীতিত জড়িত বিষয়াসকলৰ বিৰুদ্ধে এতিয়ালৈকে একো ব্যৱস্থা চৰকাৰ বা নিগমে হাতত লোৱা নাই বুলি জানিব পৰা গৈছে।
